Nõmme turul saab väiketootja ise oma aiasaadusi müüa, teenides niiviisi endale ja oma perele lisasissetulekut.
#000001
Linna vastselt avatud parimal turul ootab ostjat aus ja soodsa hinnaga eestimaine kaup.
Nõmme linnaosa vanema Rainer Vakra sõnul oli nende siht luua Nõmmele linna parim turg, kus kindlustatud soodne hind, kvaliteetne toodang ja head tingimused kauplejatele.
#000002
Vähem kui poole aastaga sai Nõmme keskuse tõelisest häbiplekist Eesti esindusturg. Küllap mäletavad paljud, et vanal turul oli nii mõnelegi kaupmehele probleemiks heakorra ning toidukäitlemise nõuete tagamine. Uuel turul on need probleemid lahendatud.
#000003
Linnapea Edgar Savisaare sõnul on tähtis, et Nõmme turg on munitsipaalturg. «Ehk annab see eeskuju teistelegi, näiteks Balti jaama või keskturule, millega ei saa alati rahul olla,» lausus linnapea. «Inimesed käivad Nõmme turul mitmel põhjusel, osa ehk sellepärast, et siin käisid nende vanemad ja vanavanemad, teised ehk sellepärast, et siin müüdav kaup on parem. Tähtis on aga, et inimesed saavad vabalt kaubelda ja tunda end mõnusalt.»
#000004
Linnaosavanem Vakra nentis, et turg on ikka olnud üks Nõmme sümboleid, seal on kaubeldud üle saja aasta. «Kahjuks oli sellest kohast viimastel aastatel saanud pigem häbiplekk kui sümbol,» lisab ta. «Enam seda erafirma käsutusse ei anta. Linn suudab ise paremini tagada turu säilimise ning korralikud tingimused nii müüjatele kui ka ostjatele.»
#000007
34 rentnikku saavad koha turu uutes soojustatud kioskites ja majades, kus müüakse muu hulgas kala ja liha. Veel 40 müüjale on mõeldud katusealused kahe pika leti ääres turu õuel. Üks lett on ette nähtud juur- ja köögiviljade, teine lillede ja maasikate müümiseks. Oma koha leiavad paljud endised rentnikud, kokku on turul müügikohti 80. Rõiva- ja kingakauplusi ei avata. Pensionärile hakkab müügikoht maksma vaid 15 krooni, tavajuhul tuleb maksta 120 krooni. Turg on lahti kella 8-18.
#000008